text: ইসলামি আরবি বিশ্ববিদ্যালয় হল ২০১৩ সালে প্রতিষ্ঠিত বাংলাদেশের একটি সরকারি বিশ্ববিদ্যালয়। এটি বাংলাদেশের অধিভুক্ত প্রথম আরবি বিশ্ববিদ্যালয়। মাদ্রাসা শিক্ষাব্যবস্থার আধুনিকায়ন ও যুগোপযোগী করতে এই বিশ্ববিদ্যালয়টি প্রতিষ্ঠা করা হয়েছে।
  
  ইতিহাস
  আল্লামা আব্দুল লতিফ চৌধুরী ফুলতলী-সহ দেশের শীর্ষস্থানীয় উলামা-মাশায়েখের দাবী অনুযায়ী ২০১৩ সালে জাতীয় সংসদে পাস করা হয় বহুল প্রতিক্ষিত এফিলিয়েটিং (স্বতন্ত্র) ইসলামী আরবি বিশ্ববিদ্যালয়। এই বিশ্ববিদ্যালয় থেকে মাদরাসা শিক্ষাধারার ফাযিল/স্নাতক ও কামিল/স্নাতকোত্তর পর্যায়ের ডিগ্রী প্রদান করা হয়। মাদরাসা শিক্ষার উন্নয়ন ও আধুনিকায়ন, ফাযিল/স্নাতক, কামিল/স্নাতকোত্তর পর্যায়ে শিক্ষাক্রম/পাঠ্যপুস্তক অনুমোদন, শিক্ষার গুণগত মান উন্নয়ন, মাদরাসা শিক্ষকদের প্রশিক্ষণ, শিক্ষাঙ্গনগুলোর পরিবীক্ষণ ও পরীক্ষা পরিচালনা-সহ সার্বিক তত্ত্বাবধান করে ইসলামী আরবি বিশ্ববিদ্যালয়।
  
  এর আগে প্রধানমন্ত্রী আরবি বিশ্ববিদ্যালয়ের জন্য আইন প্রণয়ন করতে শিক্ষা মন্ত্রণালয়কে নির্দেশ দিয়েছিলেন। গত ৬ আগস্ট ২০১২ ইসলামী আরবি বিশ্ববিদ্যালয় আইন-২০১২ এর খসড়ার নীতিগত অনুমোদন করে মন্ত্রিসভা কমিটি। এটি  জাতীয় বিশ্ববিদ্যালয়ের মতো অনুমোদনকারী ক্ষমতাসম্পন্ন ইসলামি বিশ্ববিদ্যালয়।
  
  শিক্ষাক্রম
  সরকার ২০১০ সালে দেশের নামকরা ৩১টি মাদ্রাসায় অনার্স (সম্মান) প্রোগ্রাম চালু করেন। শুরু থেকেই ৫টি বিষয়ে এই প্রোগ্রাম চালু রয়েছে।
  
  হাদিস ও ইসলামি শিক্ষা
  আল কুরআন ও ইসলামি শিক্ষা
  আদ-দাওয়া ও ইসলামি শিক্ষা
  আল আদাবুল আরবি (আরবি সাহিত্য) 
  ইসলামের ইতিহাস
  
  এই অনার্স ছাড়া মাদ্রাসা শিক্ষাব্যবস্থায় ফাযিল (পাস), ফাযিল(স্নাতক) এবং কামিল (স্নাতকোত্তর) শিক্ষা কার্যক্রম যেগুলো এযাবৎ ইসলামী বিশ্ববিদ্যালয় এর অধীনে ছিল, এখন থেকে ইসলামি আরবি বিশ্ববিদ্যালয়ের অধীনে পরিচালিত হবে। তবে সরকারি কারিকুলাম অনুযায়ী না-চলার কারণে দেশের কওমি মাদরাসাগুলো এই বিশ্ববিদ্যালয়ের অধীনে পরিচালিত হবে না।
  
  অধিভুক্ত মাদ্রাসা 
  ইসলামি আরবি বিশ্ববিদ্যালয় অধিভুক্ত মাদ্রাসাগুলো হলো: 
  কামিল মাদ্রাসা ২০৫টি 
  ফাযিল (ডিগ্রি) ৩১টি
  ফাযিল (সম্মান/পাস) ১০৪৯টি
  সরকারি মাদ্রাসা ৩টি
  
  এসব শিক্ষা প্রতিষ্ঠানে ৫ লাখ ৯৮ হাজার ৩১ জন শিক্ষার্থী রয়েছে। এদের মধ্যে এক লাখ ৯৭ হাজার ৩৮৫ ছাত্রী, আর শিক্ষক রয়েছেন ২২ হাজার ৯২১ জন।
  
  আরও দেখুন
   সরকারি বিশ্ববিদ্যালয়
   বেসরকারি বিশ্ববিদ্যালয়
   জাতীয় বিশ্ববিদ্যালয়
  
  তথ্যসূত্র
  
  বহিঃসংযোগ
   বাংলাদেশ বিশ্ববিদ্যালয় মঞ্জুরী কমিশনের ওয়েবসাইট
  
  বিষয়শ্রেণী:ঢাকা বিভাগের শিক্ষা প্রতিষ্ঠান
  বিষয়শ্রেণী:বাংলাদেশের সরকারি বিশ্ববিদ্যালয়
  বিষয়শ্রেণী:২০১৩-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:বাংলাদেশের বিশ্ববিদ্যালয়
  বিষয়শ্রেণী:বিশেষায়িত বিশ্ববিদ্যালয়
  বিষয়শ্রেণী:ঢাকা জেলার শিক্ষা প্রতিষ্ঠান
  বিষয়শ্রেণী:বাংলাদেশের ইসলামী বিশ্ববিদ্যালয় ও মহাবিদ্যালয়
title: ইসলামি আরবি বিশ্ববিদ্যালয়